钦定古今图书集成/明伦汇编/家范典/第002卷 > 荀子 > 《君道篇》
## 钦定古今图书集成/明伦汇编/家范典/第002卷 > 荀子 > 《君道篇》

请问为人父，曰：“宽惠而有礼。”请问为人子，曰“敬爱而
致文。”请问为人兄，曰：“慈爱而见友。”请问为人弟，曰：“敬
诎而不悖。”请问为人夫，曰：“致功而不流，致临而有辨。”
请问为人妻，曰：“夫有礼则柔从听侍；夫无礼则恐惧
而自竦也。”此道也，偏立而乱，俱有而治，足以稽矣。